《乾上人会余长沙》
宋代·释德洪

兀坐思归不举头，窗风为我翻书叶。众中闻语认乡里，便觉石书寒叠叠。

云庵已作白塔新，当眼风枝心欲折。道人丛林十年旧，古寺青灯夜相接。

失声方欲问江南，忽忆去年淮上别。

逃空蛩然闻足音，见子令人解愁结。地炉火冷霜月苦，一室諠哗终暖热。

湘山破晓立俜停，秀抹铅华馀积雪。故应山亦为余喜，隔岸遥看圆笑靥。

千岩佳处可同游，明日波晴当理楫。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石书。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信书下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。